同劉景文登大安閣
作者：晁補之
朝代：宋

paragraphs: 劉侯先將軍，忠義當代顯。
喑噁指戎虜，却走自相踐。
西坡坐首鼠，勢蹙不得免。
天憐壯士窮，有子如此鮮。
清時鑄農器，文字正須勉。
行吟畔牢愁，憤悱亦足遣。
時來躡雲梯，仰視天宇展。
下俯河兩涯，牛馬細不辨。
達生匪行怪，未用驚邑犬。
官閑尚數臨，閟澤要清淺。